תקנות הקייטנות (רישוי ופיקוח)

{{ח:התחלה}}
{{ח:כותרת|תקנות הקייטנות (רישוי ופיקוח), התשנ״ד–1994}}

{{ח:פתיח-התחלה}}
{{ח:תיבה|ק״ת תשנ״ד, 504|תקנות הקייטנות (רישוי ופיקוח)|https://olaw.org.il/takanot/takanot-5575.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הקייטנות (רישוי ופיקוח)#סעיף 6|סעיף 6(א)}} {{ח:חיצוני|חוק הקייטנות (רישוי ופיקוח)|לחוק הקייטנות (רישוי ופיקוח), התש״ן–1990}} (להלן – החוק), אני מתקין תקנות אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: הוראות כלליות}}

{{ח:פנימי|פרק ב|פרק ב׳: בטיחות ותברואה}}

{{ח:פנימי|פרק ב סימן א|סימן א׳: כללי}}

{{ח:פנימי|פרק ב סימן ב|סימן ב׳: מנהל הקייטנה}}

{{ח:פנימי|פרק ב סימן ג|סימן ג׳: תנועה אל הקייטנה וממנה}}

{{ח:פנימי|פרק ב סימן ד|סימן ד׳: תקינותו של הציוד והפעלתו}}

{{ח:פנימי|פרק ב סימן ה|סימן ה׳: רחצה בים ובבריכה}}

{{ח:פנימי|פרק ב סימן ו|סימן ו׳: שיט}}

{{ח:פנימי|פרק ב סימן ז|סימן ז׳: ביקורים בגן־חיות}}

{{ח:פנימי|פרק ב סימן ח|סימן ח׳: טיולים}}

{{ח:פנימי|פרק ב סימן ט|סימן ט׳: דיווח על תאונה}}

{{ח:פנימי|פרק ג|פרק ג׳: הוראות בטחון בקייטנות}}

{{ח:פנימי|פרק ד|פרק ד׳: פעילות חינוכית}}

{{ח:פנימי|פרק ה|פרק ה׳: הדרכה ופיקוח פדגוגי}}

{{ח:פנימי|פרק ו|פרק ו׳: שונות}}

{{ח:פנימי|תוספת 1|תוספת ראשונה: {{מוקטן|תכנית הקייטנה}}}}

{{ח:פנימי|תוספת 2|תוספת שניה}}

{{ח:פנימי|תוספת 3|תוספת שלישית}}

{{ח:פנימי|תוספת 4|תוספת רביעית}}

{{ח:קטע2|פרק א|פרק א׳: הוראות כלליות}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”הורים“ – לרבות אפוטרופסו של הילד, וכל אדם שהילד נמצא ברשותו, בפיקוחו או בהשגחתו;
{{ח:ת|סוג=הגדרה}} ”מחנה קיץ“ – קייטנה שאינה מתקיימת במבנה של מוסד חינוך;
{{ח:ת|סוג=הגדרה}} ”מנהל קייטנה“ – כהגדרתו {{ח:חיצוני|תקנות רישוי עסקים (תנאים תברואיים לקייטנות ומחנות נופש)|בתקנות התברואה}};
{{ח:ת|סוג=הגדרה}} ”נותן האישור“ – מי שהשר הסמיכו לעניין {{ח:חיצוני|חוק רישוי עסקים#סעיף 2ג|סעיף 2ג לחוק רישוי עסקים}};
{{ח:ת|סוג=הגדרה}} ”רשות הרישוי“ – כמשמעותה {{ח:חיצוני|חוק רישוי עסקים|בחוק רישוי עסקים}};
{{ח:ת|סוג=הגדרה}} ”תקנות התברואה“ – {{ח:חיצוני|תקנות רישוי עסקים (תנאים תברואיים לקייטנות ומחנות נופש)|תקנות רישוי עסקים (תנאים תברואיים לקייטנות ומחנות נופש), התשל״ו–1975}}.

{{ח:סעיף|2|נספחים לבקשת רשיון}}
{{ח:ת}} המבקש רשיון לקייטנה לפי {{ח:חיצוני|חוק רישוי עסקים|חוק רישוי עסקים}}, יצרף לבקשה:
{{ח:תת|(1)}} תכנית של הפעילות החינוכית בקייטנה לפי {{ח:פנימי|תוספת 1|הטופס שבתוספת הראשונה}} (להלן – תכנית הקייטנה), ויצרף אליה ציור, דגם, דוגמה או כתב, לפי העניין, של סמל הקייטנה, דגל הקייטנה, התלבושת האחידה של הקייטנה והמנון הקייטנה, ככל שישנם;
{{ח:תת|(2)}} טופס תיאום הוראות בטחון בקייטנה, לפי {{ח:פנימי|תוספת 2|התוספת השנייה}}, כשהוא ממולא כדבעי וחתום ביד המבקש, בשלושה עותקים;
{{ח:תת|(3)}} טופס מערך ביקורת לפי {{ח:פנימי|תוספת 3|התוספת השלישית}} – אם הרשיון מבוקש לקייטנה במבנה של מוסד חינוך;
{{ח:תת|(4)}} טופס מערך ביקורת לפי {{ח:פנימי|תוספת 4|התוספת הרביעית}} – אם הרשיון מבוקש למחנה קיץ.

{{ח:סעיף|3|סמכויות נותן האישור}}
{{ח:תת|(א)}} נותן האישור יבדוק אם תכנית הקייטנה ומצורפיה אינם סותרים מטרה ממטרות החינוך הממלכתי, כמשמעותה {{ח:חיצוני|חוק חינוך ממלכתי#סעיף 2|בסעיף 2 לחוק חינוך ממלכתי, התשי״ג–1953}} (להלן – חוק חינוך ממלכתי), ויגיש חוות דעת, בכתב, לעניין זה לרשות הרישוי בהקדם האפשרי ולא יאוחר מתום 21 ימים מיום שמסרה לו את תכנית הקייטנה ומצורפיה לבדיקה.
{{ח:תת|(ב)}} נותן האישור רשאי לתת לבעל רשיון את ההוראות הדרושות, לדעתו, כדי להבטיח כי הפעילות בקייטנה תושתת על העקרונות המפורטים {{ח:חיצוני|חוק חינוך ממלכתי#סעיף 2|בסעיף 2 לחוק חינוך ממלכתי}}, או כי לא תסתור כל דין.
{{ח:תת|(ג)}} נותן האישור רשאי, בהודעה בכתב, לדרוש מבעל רשיון, לתקן תוך מועד סביר כל ליקוי בעניין הנוגע לקייטנה אם נראה לו כי התיקון דרוש כדי לקיים הוראות {{ח:חיצוני|חוק הקייטנות (רישוי ופיקוח)|החוק}}, תקנות אלה, {{ח:חיצוני|חוק רישוי עסקים|חוק רישוי עסקים}} או תנאי הרשיון; בעל הרשיון חייב למלא אחרי דרישה כאמור תוך המועד הנקוב בה.

{{ח:קטע2|פרק ב|פרק ב׳: בטיחות ותברואה}}
{{ח:קטע3|פרק ב סימן א|סימן א׳: כללי}}

{{ח:סעיף|4|מודעות לכללי הבטיחות}}
{{ח:ת}} מנהל מינהל הנוער במשרד החינוך והתרבות והרשות המקומית הנוגעת בדבר יפעלו לכך שכל מנהל קייטנה יהיה מודע להוראות {{ח:פנימי|פרק ב|פרק זה}}.

{{ח:סעיף|5|הדרכת הסגל}}
{{ח:ת}} מנהל קייטנה יהיה בקי בהוראות {{ח:פנימי|פרק ב|פרק זה}}, והוא חייב לעדכן בהן את סגל הקייטנה ולוודא את ביצוען.

{{ח:סעיף|6|מנהיגות}}
{{ח:ת}} בכל מצב חירום או תקרית בקייטנה, שבהם נמצא איש צוות הקייטנה עם הילדים, יעמוד הוא בראשם, יהיה עמם בכל התפתחות, יעודדם, ידריכם וינהיגם.

{{ח:קטע3|פרק ב סימן ב|סימן ב׳: מנהל הקייטנה}}

{{ח:סעיף|7|אחריות מנהל הקייטנה}}
{{ח:תת|(א)}} מנהל הקייטנה אחראי –
{{ח:תתת|(1)}} לתקינות הגידור, לתקינות השערים ולנעילתם;
{{ח:תתת|(2)}} לארגון ההשגחה, הליווי והפיקוח על הילדים;
{{ח:תתת|(3)}} לקשר עם הרשויות, לרבות משטרת ישראל, מגן־דוד אדום, הג״א ומכבי־האש;
{{ח:תתת|(4)}} לסידורי עזרה ראשונה בקייטנה, לרבות אמצעים לפינוי מהיר של נפגעים;
{{ח:תתת|(5)}} לקיום הוראות {{ח:חיצוני|חוק הקייטנות (רישוי ופיקוח)|החוק}}, {{ח:חיצוני|תקנות רישוי עסקים (תנאים תברואיים לקייטנות ומחנות נופש)|תקנות התברואה}}, תקנות אלה ותנאי הרשיון בכל הנוגע לפעילותה של הקייטנה;
{{ח:תתת|(6)}} לקיומו של שילוט נאות האוסר על השלכת פסולת שלא במקום המיועד לכך, והמצביע על מיקום פחי האשפה.
{{ח:תת|(ב)}} נתגלה ליקוי־בטיחות או מיפגע, יפנה מנהל הקייטנה לרשות המתאימה בבקשה לתיקון מיידי שלו. לא הוסר הליקוי או המיפגע – לא תקויים פעילות במקום שיש בו סכנה לילדים או לסגל.

{{ח:סעיף|8|רשימת מספרי טלפון חיוניים}}
{{ח:תת|(א)}} מנהל הקייטנה יפרסם על לוח המודעות של הקייטנה, ובכל דרך נוספת שיראה לנכון, את מספרי הטלפון של המנויים להלן:
{{ח:תתת|(1)}} הרופא הקרוב;
{{ח:תתת|(2)}} אחות;
{{ח:תתת|(3)}} מרפאת קופת חולים קרובה;
{{ח:תתת|(4)}} תחנת מגן דוד אדום;
{{ח:תתת|(5)}} בית החולים הקרוב;
{{ח:תתת|(6)}} בתי החולים התורנים בסביבה;
{{ח:תתת|(7)}} שירות המוניות הקרוב;
{{ח:תתת|(8)}} לשכת הבריאות הקרובה של משרד הבריאות;
{{ח:תתת|(9)}} תחנת המשטרה הקרובה;
{{ח:תתת|(10)}} הרשות המקומית או רשות החינוך המקומית;
{{ח:תתת|(11)}} לשכת המחוז של משרד החינוך והתרבות.
{{ח:תת|(ב)}} למנהל הקייטנה תהיה בהישג־יד רשימת מספרי הטלפון שפורטו בתקנת משנה (א), וכן מספרי הטלפון של הורי הילדים, במקום המגורים ובמקום העבודה.
{{ח:תת|(ג)}} הגישה לטלפון בתחום הקייטנה תהיה מובטחת למנהל הקייטנה ולסגל, בכל עת פעילותה של הקייטנה, לשימוש בעת הצורך.

{{ח:קטע3|פרק ב סימן ג|סימן ג׳: תנועה אל הקייטנה וממנה}}

{{ח:סעיף|9|נוכחות בגיר בתחנת איסוף הנסיעה}}
{{ח:ת}} בכל תחנת איסוף להסעות ילדים יימצא בגיר או מדריך מסגל ההדרכה, אף אם אינו בגיר, אשר יקדים לבוא לתחנת האיסוף כמחצית השעה לפני מועד הנסיעה. בידי הבגיר או המדריך תהיה רשימת שמותיהם של הילדים שיש לאוספם בתחנת האיסוף.

{{ח:סעיף|10|תחנת איסוף}}
{{ח:ת}} תחנות לאיסוף ילדים ייקבעו ברחובות שקטים, ללא תנועה סואנת, שיהיו קרובים, ככל הניתן, למקום מגוריהם של הילדים.

{{ח:סעיף|11|הסעה מאורגנת}}
{{ח:ת}} בהסעה מאורגנת באוטובוס או בטיולית, ילוו את הילדים שני מדריכים, לפחות, שישבו ליד פתחי היציאה והכניסה לרכב במשך כל הנסיעה; בשעת הנסיעה יקפידו המדריכים על משמעת ועל קיום כללי הזהירות.

{{ח:סעיף|12|נהיגה כחוק}}
{{ח:ת}} המדריך האחראי בהסעה מאורגנת ידאג לכך שהנהג יקפיד על נסיעה מתונה ובטוחה.

{{ח:סעיף|13|עלייה לרכב וירידה ממנו}}
{{ח:ת}} הילדים יעלו אל הרכב או יירדו ממנו רק ליד שפת המדרכות או במפרצי חנייה בשטח עירוני, ורק בשולי הכביש, בשטח בין־עירוני.

{{ח:סעיף|14|חציית כביש}}
{{ח:ת}} העברת ילדים מצד אחד של הכביש לצדו האחר או משטח פעולה אחד למשנהו תלווה בפיקוח מדריכים, שינקטו אמצעי בטיחות מרביים במהלך החצייה של הכביש.

{{ח:סעיף|15|שילוט}}
{{ח:ת}} כל כלי רכב המסיע ילדים לקייטנה וממנה ישולט בשלט ”הסעת ילדים“.

{{ח:סעיף|16|מספר הנוסעים}}
{{ח:ת}} מספר הילדים הנוסעים באוטובוס או בטיולית יהיה בהתאם למספר הנקוב ברשיון כלי הרכב.

{{ח:סעיף|17|מפקח בטיחות}}
{{ח:ת}} מנהל קייטנה יוודא כי בתאגיד שהוא בעל־הרכב המשמש להסעה המאורגנת יש מי שממלא תפקיד של ממונה על הבטיחות כמשמעותו {{ח:חיצוני|חוק ארגון הפיקוח על העבודה|בחוק ארגון הפיקוח על העבודה, התשי״ד–1954}}.

{{ח:סעיף|18|סדר הירידה מהרכב}}
{{ח:ת}} הגיע כלי־הרכב ליעדו, ירדו הילדים ממנו לפי סדר ישיבתם. המדריך יישאר במקום עד לנסיעת הרכב כשהוא ריק, וישגיח שלא ייפגעו הילדים בשעת הירידה מן הרכב או בשעה שהרכב מתמרן בשטח בנסיעה לאחור או בכל דרך אחרת.

{{ח:סעיף|19|נסיעה באופניים}}
{{ח:ת}} קיימת הסעה מאורגנת מתחנת איסוף לקייטנה, לא יגיע ילד אליה כשהוא רכוב על אופניים, אלא לאחר קבלת אישור בכתב מאת מנהל הקייטנה, להודעת ההורים כי ידוע להם שילדם רוכב באופניים אל הקייטנה וממנה למקום מגוריו, וכי הם פוטרים את הקייטנה ואת עובדיה מאחריות לבטיחותו עד הגיעו לקייטנה ומרגע יציאתו מתחום הקייטנה.

{{ח:סעיף|20|ציוד ברכב}}
{{ח:ת}} לפני כל הסעה ברכב יוודא המדריך האחראי לה כי יש ברכב ערכת חילוץ וציוד עזרה ראשונה, כנדרש לפי {{ח:חיצוני|תקנות התעבורה|תקנות התעבורה, התשכ״א–1961}}.

{{ח:סעיף|21|נסיעת זרים}}
{{ח:ת}} בכלי־הרכב לא יסעו נוסעים זרים שאינם נמנים עם סגל הקייטנה, ילדיה או מלווי ההסעה.

{{ח:קטע3|פרק ב סימן ד|סימן ד׳: תקינותו של הציוד והפעלתו}}

{{ח:סעיף|22|תקני ציוד}}
{{ח:ת}} ציוד העזר והמיתקנים להפעלת חוגים יירכשו בידי מנהל הקייטנה בהתאם לתקנים של משרד החינוך והתרבות, שניתן לקבלם אצל נותן האישור.

{{ח:סעיף|23|הפעלת ציוד חשמלי}}
{{ח:ת}} ציוד חשמלי בקייטנה יופעל בידי המדריכים או בהשגחתם.

{{ח:סעיף|24|עבודות חשמל}}
{{ח:תת|(א)}} התקנת תאורה בקייטנה או הוספה של נקודות חשמל בה תיעשה רק בידי חשמלאי מוסמך.
{{ח:תת|(ב)}} הונחו כבלי־חשמל מאריכים, ידאג מנהל הקייטנה שהם יוסדרו בדרך שבה לא יהוו מכשול.

{{ח:סעיף|25|ציוד פגום}}
{{ח:ת}} ציוד פגום ייפסל לשימוש בתחומי קייטנה או בפעילויותיה.

{{ח:קטע3|פרק ב סימן ה|סימן ה׳: רחצה בים ובבריכה}}

{{ח:סעיף|26|אישור בכתב}}
{{ח:ת}} הרחצה בים או בבריכה תותר רק לילדים שהביאו אישור בכתב מאת הוריהם על הסכמתם. האישור יימסר למנהל הקייטנה ויישמר בתיק מיוחד.

{{ח:סעיף|27|מקומות רחצה}}
{{ח:ת}} רחצה בים ובבריכה תתקיים רק במקומות רחצה מוכרזים לפי {{ח:חיצוני|חוק הסדרת מקומות רחצה|חוק הסדרת מקומות רחצה, התשכ״ד–1964}}, ובאישור נוסף של הממונה על הבטיחות בלשכת המחוז של משרד החינוך והתרבות.

{{ח:סעיף|28|שעות הרחצה}}
{{ח:ת}} הרחצה תתקיים בשעות היום בלבד, כשהראות טובה, וכשיש מציל מוסמך במקום. בשעות הדמדומים או הערב או אם הראות אינה טובה, הרחצה בים ובבריכה אסורה.

{{ח:סעיף|29|דגל שחור}}
{{ח:ת}} מדריך או מלווה בגיר לא ירשה לילד להיכנס לים שעה שמונף דגל שחור ליד סוכת המציל.

{{ח:סעיף|30|חובת מדריך אחראי}}
{{ח:ת}} לפני רחצה בים ייוועץ המדריך האחראי עם המציל לענין קביעת מקום מסויים שבו ייכנסו הילדים למים.

{{ח:סעיף|31|משמעת}}
{{ח:ת}} המדריך האחראי ידאג לכך שהילדים יישמעו להוראותיו של המציל.

{{ח:סעיף|32|ליווי בשעת הרחצה}}
{{ח:תת|(א)}} כניסת ילדים לים או לבריכה מותנית בליווי 2 מדריכים לכל קבוצה בת 15 ילדים עד גיל 14 ומדריך אחד לכל קבוצה של 20 ילדים בגיל 15 או יותר.
{{ח:תת|(ב)}} היה מספר הילדים גדול מ־20 וקטן מ־30, הם יחולקו לשתי קבוצות דומות במספרן. הקבוצה שתישאר מחוץ למים תהיה בהשגחתו של מדריך שיימצא על החוף או על שפת הבריכה.

{{ח:סעיף|33|השגחה בחוף}}
{{ח:ת}} אין להשאיר ילדים בחוף הים או על שפת הבריכה בלי השגחתו של בגיר היודע לשחות.

{{ח:סעיף|34|סככה}}
{{ח:ת}} מנהל הקייטנה ידאג לכך שילדים ישהו בחוף הים או מחוץ לבריכה בסככה או במקום מוצל אחר ויחבשו כיסוי ראש.

{{ח:סעיף|35|מיפקד נוכחות}}
{{ח:ת}} לפני כל רחצה בים או בבריכה ובגמר רחצה כאמור יערוך המדריך האחראי מיפקד נוכחות על־פי רשימת שמות הילדים שבידו.

{{ח:סעיף|36|גידור}}
{{ח:ת}} תחום הרחצה של הילדים יגודר בחבל או בדרך יעילה אחרת. אין להתיר יציאת ילד מן התחום שנקבע לרחצה.

{{ח:סעיף|37|שהות במים}}
{{ח:ת}} המדריך האחראי לא ירשה לילד לשהות במים יותר ממחצית השעה ברציפות.

{{ח:סעיף|38|תפקיד המדריך}}
{{ח:ת}} בשעה שהוא מופקד על ילדי קייטנה הרוחצים בים או בבריכה, לא יעסוק מדריך בהוראת שחיה, בארגון משחקים או בשחייה להנאתו.

{{ח:סעיף|39|משחקים ועזרים אסורים}}
{{ח:ת}} המדריך האחראי יאסור משחקים של התזת מים, הטבעה, קפיצות למים וכל משחק מסוכן אחר. כן יאסור על הילדים את השימוש בסנפירים, משקפי צלילה ומצופים לסוגיהם.

{{ח:סעיף|40|פעולות חירום}}
{{ח:ת}} הבחין מדריך בילד שיש חשש שהוא טובע או עלול לטבוע, יפעל להצלתו המיידית ויזעיק את המציל או את מגן דוד אדום לפי הוראות המציל.

{{ח:סעיף|41|סיום הרחצה}}
{{ח:ת}} חמש דקות לפני סיום הרחצה יודיע המדריך האחראי על מועד סיומה ויפעל להוצאת הילדים מהמים; אין להרשות שהייה נוספת במים.

{{ח:סעיף|42|תיק עזרה ראשונה}}
{{ח:ת}} מנהל הקייטנה ידאג לכך שתיק עזרה ראשונה יהיה בידי אחד המדריכים, המלווים את ילדי הקייטנה למקום רחצה.

{{ח:סעיף|43|מקומות רחצה אסורים}}
{{ח:ת}} הרחצה במאגרי־מים פתוחים, בנחלים או בבריכות דגים – אסורה. מנהל הקייטנה יזהיר את הילדים מפני ניסיון לרחוץ בהם.

{{ח:קטע3|פרק ב סימן ו|סימן ו׳: שיט}}

{{ח:סעיף|44|הגבלות בשיט}}
{{ח:ת}} מנהל קייטנה רשאי לארגן שיט רק בספינות ממונעות, המיועדות להסעת קבוצות מטיילים, כשהן מושטות בידי בעלי מקצוע על פי רשיון כחוק מטעם רשות מוסמכת.

{{ח:סעיף|45|ליווי}}
{{ח:ת}} השיט של הילדים בספינות ממונעות בטיולים קבוצתיים ייערך בליווי מבוגרים ובהשגחתם.

{{ח:סעיף|46|חובות מלווים}}
{{ח:ת}} מחובתם של מלווים בשיט להקפיד על כך –
{{ח:תת|(1)}} שמספר החניכים שיעלו לספינות יהיה בהתאם לרשיון הספינה;
{{ח:תת|(2)}} שיימצאו אמצעי־הצלה בספינה;
{{ח:תת|(3)}} שכל ילד יישב במקום שנקבע לו;
{{ח:תת|(4)}} שתישמר המשמעת בזמן ההפלגה;
{{ח:תת|(5)}} שייערך מיפקד נוכחות לפי רשימת שמות לפני תחילת השיט ובסיומו.

{{ח:סעיף|47|תנאי לקיום שיט}}
{{ח:ת}} השיט במסגרת קייטנה טעון אישור בכתב של מפקח מינהל, חברה ונוער בלשכת המחוז של משרד החינוך והתרבות.

{{ח:קטע3|פרק ב סימן ז|סימן ז׳: ביקורים בגן־חיות}}

{{ח:סעיף|48|אמצעי זהירות}}
{{ח:ת}} המדריכים והמלווים של קבוצת ילדים המבקרת בגן־חיות יאסרו על ילדים להתקרב לכלובי החיות. על המדריך האחראי להסביר לילדים, לפני הכניסה לתחומי גן־החיות, את הסכנה הטמונה בהתקרבות לכלובי החיות.

{{ח:סעיף|49|איסור}}
{{ח:ת}} המדריך האחראי יאסור על הילדים האכלה של חיות בגן־חיות, או כל פעולה אחרת המחייבת התקרבות לכלוביהן.

{{ח:קטע3|פרק ב סימן ח|סימן ח׳: טיולים}}

{{ח:סעיף|50|אישור מוקדם}}
{{ח:ת}} מנהל קייטנה לא יקיים טיול אלא לאחר שקיבל אישור מוקדם של צבא־ההגנה לישראל או משטרת ישראל (להלן – רשויות הבטחון), ויפעל לפי הנחיותיהם.

{{ח:סעיף|51|תנאי שרב}}
{{ח:ת}} אין לקיים טיול אם הודיע חזאי השירות המטאורולוגי במשרד התחבורה (להלן – החזאי) כי במסלול הטיול יתקיימו תנאי שרב.

{{ח:סעיף|52|שינוי תנאים במהלך טיול}}
{{ח:ת}} התקיימו תנאי שרב במהלך טיול או גבר החום במהלכו, מבלי שהיתה הודעה מוקדמת על כך מטעם החזאי, יש לבטל את הסיורים ברגל.

{{ח:סעיף|53|שתיה}}
{{ח:ת}} אספקה של מים קרים, בכמות שלא תוגבל מראש, תובטח במשך הטיול. נערך הטיול ברגל, תיקבע הפסקה אחת לשעה לפחות; נערך הטיול ברכב, תיקבע מדי שעתיים הפסקה בת 15 דקות לפחות, לצורך שתיה. יש לדאוג לכך שמסלול הטיול יעבור במקומות שבהם ניתן להשיג מים ראויים לשתיה או להצטייד מראש בכמות מספקת של מי שתיה.

{{ח:סעיף|54|תחשיב מי שתיה}}
{{ח:ת}} כמות מי השתיה שתילקח במכלים לטיול תחושב לפי 750 סמ״ק לילד לשעת הליכה, ושליש ליטר לילד לשעת נסיעה; המדריכים והמלווים יהיו מצויידים גם במימיות.

{{ח:סעיף|55|טיול ברגל}}
{{ח:ת}} מנהל הקייטנה ידאג לכך כי לטיול ברגל יצטיידו הילדים בכיסוי ראש, בנעליים גבוהות ובלבוש מתאים.

{{ח:סעיף|56|הגבלות}}
{{ח:ת}} בסיור ברגל אין לנוע בכבישים. אם אין אפשרות אחרת, יש ללכת בשולי הכביש בטיולי הליכה (באזור בין־עירוני בלבד), במרחק סביר מהתנועה שבו; יש להקפיד על הליכה בצד השמאלי של הכביש, נגד כיוון התנועה; אין לנוע על מסילת ברזל, לרבות הסוללה.

{{ח:סעיף|57|שעות החשיכה}}
{{ח:ת}} אין לקיים טיולים בשעות החשיכה, אלא באישור מפקח מינהל, חברה ונוער בלשכת המחוז של משרד החינוך והתרבות.

{{ח:סעיף|58|מלווים}}
{{ח:ת}} מתקיים הטיול באזור שאיננו עירוני, יצרף מנהל הקייטנה לטיול –
{{ח:תת|(1)}} מלווה הבקיא באזור הטיול;
{{ח:תת|(2)}} מי שמוסמך להגיש עזרה ראשונה, היודע להשתמש בציוד שבתרמיל עזרה ראשונה; לעניין זה יש להעדיף נוכחות של אחות מוסמכת או חובש מוסמך;
{{ח:תת|(3)}} מלווים נושאי נשק לפי הוראותיהן של רשויות הבטחון.

{{ח:סעיף|59|מסלולי טיולים}}
{{ח:ת}} מנהל קייטנה יקיים טיולים במסלולים המומלצים בידי הועדה המייעצת לטיולים במשרד החינוך והתרבות או במסלולים אחרים שיאשר היועץ לטיולים בלשכת המחוז של משרד החינוך והתרבות. בידי המדריכים תהיה מפת האזור, שעליה יסומן מסלול הטיול.

{{ח:סעיף|60|קייטנות למוגבלים}}
{{ח:ת}} בקייטנה לילדים המוגבלים מבחינה פיזית יפעל מנהל הקייטנה בהתאם להוראותיו של יועץ בטיחות מוסמך מטעם המוסד לבטיחות ולגיהות (להלן – יועץ בטיחות מוסמך).

{{ח:קטע3|פרק ב סימן ט|סימן ט׳: דיווח על תאונה}}

{{ח:סעיף|61|דיווח על תאונה}}
{{ח:תת|(א)}} אירעה תאונה שבה נפגע ילד, בין בתחומי קייטנה ובין מחוץ לתחומיה, בין בשעת פעילות ובין בשעת הנסיעה מתחנת איסוף לקייטנה או מן הקייטנה לתחנת הפיזור, חייב מנהל הקייטנה לדווח עליה בטופס דו״ח על תאונה הנהוג במשרד החינוך והתרבות, ולצרף תיאור התאונה, ועדויות של מדריכים וחניכים שהיו עדי ראיה לתאונה; הטופס ייחתם בידי מנהל הקייטנה ויישלח לפי התפוצה הרשומה על גביו.
{{ח:תת|(ב)}} מנהל קייטנה יצטייד, לפני פתיחתה, בטופס כאמור בתקנת משנה (א), שניתן לקבלו מן הממונה על בטיחות בלשכת המחוז של משרד החינוך והתרבות.

{{ח:קטע2|פרק ג|פרק ג׳: הוראות בטחון בקייטנות}}

{{ח:סעיף|62|אחראי לבטחון}}
{{ח:תת|(א)}} בקייטנה יהיה אחראי לבטחון (להלן – האחראי); בקייטנה שיש בה עד 100 חניכים יכול שמנהלה יהיה גם האחראי.
{{ח:תת|(ב)}} אחראי יהיה כפוף מבחינה מקצועית לקצין הבטחון של הרשות המקומית או לקצין הבטחון של לשכת המחוז במשרד החינוך והתרבות, אם אין קצין בטחון באותה רשות.

{{ח:סעיף|63|מודעות לנושא הבטחון}}
{{ח:ת}} מנהל קייטנה והאחראי בה יפעלו להגברת המודעות של סגל העובדים ושל הילדים לנושא הבטחון, וזאת, בין השאר, באמצעות הסברה, כרזות ותרגול.

{{ח:סעיף|64|גידור}}
{{ח:ת}} יש להעדיף הקמתה של קייטנה במקום מגודר היטב; היתה הקייטנה מגודרת –
{{ח:תת|(1)}} יש לוודא בתחילת כל יום כי הגדר המקיפה את הקייטנה שלימה;
{{ח:תת|(2)}} מספר הכניסות בגדר לשטח קייטנה יהיה קטן ככל האפשר, כדי לאפשר פיקוח על תנועת אנשים וכלי רכב לתוך שטח הקייטנה וממנו;
{{ח:תת|(3)}} בגדר יהיו שתי יציאות חירום שיהיו סגורות דרך כלל וייפתחו רק לפי הוראותיו של האחראי.

{{ח:סעיף|65|חנייה}}
{{ח:ת}} חניית כלי רכב בשטח קייטנה אסורה, למעט חנייה של כלי רכב החיוני לפעילות הקייטנה, לפי אישורו של האחראי.

{{ח:סעיף|66|סדר וניקיון}}
{{ח:ת}} כדי להקל על הפעולה במצבי־חירום, ייקבעו מקומות מוגדרים בקייטנה לריכוז האשפה לפי הוראות {{ח:חיצוני|תקנות רישוי עסקים (תנאים תברואיים לקייטנות ומחנות נופש)|תקנות התברואה}}, ולהצבת ציודה של הקייטנה, לרבות חפציהם של אנשי הסגל והילדים.

{{ח:סעיף|67|סימון הציוד}}
{{ח:ת}} ציוד השייך לקייטנה יסומן בסימון מיוחד, שיקבע האחראי.

{{ח:סעיף|68|סריקות}}
{{ח:תת|(א)}} בקייטנה יבוצעו סריקת בוקר וסריקה היקפית, לגילוי חפצים חשודים.
{{ח:תת|(ב)}} סריקת בוקר תבוצע, בקייטנה שאין בה לינה, מדי בוקר לפני תחילת הפעילות, ובכל קייטנה אם הסגל והילדים אינם שוהים בה מספר שעות רצוף עקב טיול או סיבה דומה אחרת.
{{ח:תת|(ג)}} סריקה היקפית תבוצע אחת לשעה בזמן פעילותה של הקייטנה.
{{ח:תת|(ד)}} סריקת בוקר תבוצע בידי שני בגירים, לפחות, בכפוף להוראותיו של האחראי.
{{ח:תת|(ה)}} סריקה היקפית תבוצע בקייטנה שמקומה מחוץ ליישוב, בידי שני בגירים, ובקייטנה אחרת, בידי בגיר אחד או שני ילדים בגיל 12 ומעלה, ובכפוף להוראותיו של האחראי.

{{ח:סעיף|69|שמירה}}
{{ח:תת|(א)}} בכל קייטנה תהיה שמירה רצופה במשך כל שעות הפעילות.
{{ח:תת|(ב)}} השמירה תבוצע בידי שומרים חמושים שסיימו את שירותם הצבאי או שמשרתים כמתנדבים במשמר האזרחי.
{{ח:תת|(ג)}} על כל שומר להיות בעל אישור על כך שעבר אימון ומיטווח בששת החודשים שלפני תחילת פעילותה של הקייטנה.
{{ח:תת|(ד)}} שומר יתודרך בידי האחראי בנושאים הנוגעים לתפקידו.
{{ח:תת|(ה)}} אחד מן השומרים יוצב באופן קבוע ליד שער הכניסה לקייטנה ויפקח על תנועת הולכי רגל וכלי רכב לקייטנה וממנה.
{{ח:תת|(ו)}} לשומר יהיה אמצעי קשר שבאמצעותו ניתן ליצור קשר מיידי עם האחראי.
{{ח:תת|(ז)}} בקייטנה שאיננה מגודרת או ששטחה גדול, פתוח או שיש בו עצמים המגבילים את שדה הראייה, תבוצע גם שמירה ניידת, בהתאם להוראות האחראי.
{{ח:תת|(ח)}} האחראי יסביר לשומרים, לפני כל משמרת, את ההוראות בדבר פתיחה באש ויוודא כי כל שומר יודע אותן.

{{ח:סעיף|70|ציוד קשר}}
{{ח:ת}} בקייטנה יהיה ציוד קשר פנימי וחיצוני, לרבות מערכת כריזה ומגבירי קול ניידים.

{{ח:סעיף|71|קייטנה במוסד חינוך}}
{{ח:ת}} קייטנה המתקיימת במוסד חינוך תפעל לפי הנהלים החלים במוסד חינוך, לפי תקנות אלה ולפי הוראותיו של המנהל הכללי של משרד החינוך והתרבות.

{{ח:סעיף|72|פטור}}
{{ח:ת}} קצין הבטחון המחוזי במשרד החינוך והתרבות רשאי לפטור קייטנה מהוראה פלונית מהוראות {{ח:פנימי|פרק ג|פרק זה}}, אם אינה ישימה בנסיבות העניין.

{{ח:קטע2|פרק ד|פרק ד׳: פעילות חינוכית}}

{{ח:סעיף|73|השגחה ופיקוח}}
{{ח:ת}} כל הפעילויות של קייטנה יתקיימו בהשגחה ובפיקוח מתמידים של המדריכים, ובהתאם להוראותיו של מנהל הקייטנה.

{{ח:סעיף|74|תקן המדריכים}}
{{ח:ת}} מספר המדריכים בקייטנה יתאים לסוג הקייטנה ולפעילויותיה החינוכיות כפי שפורטו בתכנית הקייטנה.

{{ח:סעיף|75|העסקת מדריך}}
{{ח:ת}} לא יעסיק מנהל קייטנה מדריך אלא אם כן יש בידי המועמד אישור תקף של משרד החינוך והתרבות על כשירותו לתפקידו.

{{ח:קטע2|פרק ה|פרק ה׳: הדרכה ופיקוח פדגוגי}}

{{ח:סעיף|76|מינוי מפקחים ומדריכים}}
{{ח:ת}} מי שהוסמך לכך בידי השר (להלן – הממונה) רשאי למנות מפקחים ומדריכים חינוכיים לביצוע הפיקוח הפדגוגי וההדרכה הפדגוגית בקייטנות, ולקבוע את התחומים הגיאוגרפיים שבהם יהיו מוסמכים לפעול; הממונה יודיע למנהל קייטנה את שם המפקח הממונה עליה.

{{ח:סעיף|77|ביקורים ודו״חות}}
{{ח:תת|(א)}} מפקח רשאי לבקר בכל פעילות של קייטנה העומדת לפיקוחו וחייב לבדוק אם הפעילות החינוכית היא בהתאם לתכנית הקייטנה, שאושרה בידי נותן האישור.
{{ח:תת|(ב)}} מצא מפקח, כי פעילות חינוכית בקייטנה היא לא לפי התכנית שאושרה כאמור, רשאי הוא לתת הוראות כדי להתאים את הפעילות לתכנית האמורה, או להפסיק את הפעילות.
{{ח:תת|(ג)}} מפקח שביקר בקייטנה ימסור, תוך עשרה ימים לאחר כל ביקור, דין וחשבון בכתב על פעולותיו לפי תקנה זו לממונה, והממונה יעביר העתק הדין וחשבון בתוספת הערותיו לנותן האישור.
{{ח:תת|(ד)}} היה הדין וחשבון נוגע לעבודתו של מנהל קייטנה, יעביר הממונה העתק ממנו לאותו מנהל קייטנה.
{{ח:תת|(ה)}} היה הדין־וחשבון נוגע לעבודתו של מדריך בקייטנה, יעביר הממונה העתק ממנו לאותו מדריך, באמצעות מנהל הקייטנה.

{{ח:סעיף|78|מענה לדין וחשבון}}
{{ח:תת|(א)}} מנהל קייטנה או מדריך בקייטנה שקיבל העתק מדין וחשבון על עבודתו לפי {{ח:פנימי|סעיף 77|תקנה 77}}, רשאי למסור לממונה, בכתב, ביאורים והשגות על הדין־וחשבון.
{{ח:תת|(ב)}} ממונה שקיבל ביאורים והשגות כאמור, יעביר העתק מהם לנותן האישור, וכן למפקח שערך את הדין־וחשבון.

{{ח:סעיף|79|תפקידי מפקח}}
{{ח:ת}} אלה העניינים שמפקח חייב לפקח עליהם בכל קייטנה שבפיקוחו:
{{ח:תת|(1)}} מצב המבנים, הריהוט, החצרים והמשק;
{{ח:תת|(2)}} מצב הציוד הפדגוגי;
{{ח:תת|(3)}} מצב הנקיון והסדרים בקייטנה ואצל הילדים;
{{ח:תת|(4)}} טיב המשמעת ואמצעיה;
{{ח:תת|(5)}} ניהול רשומות הקייטנה;
{{ח:תת|(6)}} מצב השירותים בקייטנה;
{{ח:תת|(7)}} שיטות בחינוך וארגון הפעילויות;
{{ח:תת|(8)}} הדרכת מדריכים בקייטנה;
{{ח:תת|(9)}} רמת הפעילויות הפדגוגיות בקייטנה לפי מבחנים, בדיקות, הסתכלות, וכיוצא באלה;
{{ח:תת|(10)}} הערכת עבודתם של מנהל הקייטנה ומדריכיה.

{{ח:סעיף|80|תפקידי מדריך חינוכי}}
{{ח:ת}} מדריך חינוכי יבקר בכל קייטנה הנתונה לפיקוחו בהתאם להוראות הממונה, וישמש מדריך ויועץ לאותם המדריכים בקייטנה שעליהם יורה הממונה; מדריך חינוכי יתן פעילויות לדוגמה במסגרות שבהן פעילים המדריכים האמורים, יערוך עמהם ביקורים בפעילויותיהם של מדריכים בעלי ותק ונסיון, ויסדר להם ימי עיון, השתלמות וכיוצא באלה במימון של מעסיקם.

{{ח:סעיף|81|חובות מנהלי קייטנות ומדריכיהן}}
{{ח:תת|(א)}} מנהל קייטנה ומדריכיה חייבים לשתף פעולה עם המפקחים והמדריכים הממונים על אותה קייטנה, להתחשב בעצותיהם ולהישמע להוראותיהם.
{{ח:תת|(ב)}} מנהל קייטנה חייב למסור למפקח הממונה עליה את כל הידיעות שיבקש ולאפשר לו לפקח בקייטנה בהתאם לתקנות אלה.

{{ח:קטע2|פרק ו|פרק ו׳: שונות}}

{{ח:סעיף|82|שמירת דינים}}
{{ח:ת}} תקנות אלה באות להוסיף על כל דין, ולא לגרוע ממנו.

{{ח:סעיף|83|תחילה}}
{{ח:ת}} תחילתן של תקנות אלה בתום 60 ימים מיום פרסומן.

{{ח:קטע2|תוספת 1|תוספת ראשונה}}
{{ח:קטע4||{{ח:הערה|({{ח:פנימי|סעיף 2|תקנה 2(1)}})}}}}
{{ח:קטע3||תכנית הקייטנה}}

{{ח:סעיף*}}
{{ח:ת}} {{ח:הערה|(הטופס הושמט)}}

{{ח:קטע2|תוספת 2|תוספת שניה}}
{{ח:קטע4||{{ח:הערה|({{ח:פנימי|סעיף 2|תקנה 2(2)}})}}}}
{{ח:קטע3|טופס|טופס תיאום הוראות בטחון בקייטנה}}

{{ח:סעיף*}}
{{ח:ת}} {{ח:הערה|(הטופס הושמט)}}

{{ח:קטע2|תוספת 3|תוספת שלישית}}
{{ח:קטע4||{{ח:הערה|({{ח:פנימי|סעיף 2|תקנה 2(3)}})}}}}
{{ח:קטע3|טופס|טופס מערך ביקורת לקייטנה במוסד חינוך}}

{{ח:סעיף*}}
{{ח:ת}} {{ח:הערה|(הטופס הושמט)}}

{{ח:קטע2|תוספת 4|תוספת רביעית}}
{{ח:קטע4||{{ח:הערה|({{ח:פנימי|סעיף 2|תקנה 2(4)}})}}}}
{{ח:קטע3|טופס|טופס מערך ביקורת למחנה קיץ}}

{{ח:סעיף*}}
{{ח:ת}} {{ח:הערה|(הטופס הושמט)}}

{{ח:חתימות|א׳ בכסלו התשנ״ד (15 בנובמבר 1993)}}
* '''אמנון רובינשטיין'''
שר החינוך והתרבות
{{ח:סוגר}}
{{ח:סוף}}
[[קטגוריה:בוט חוקים]]